পুরুষত্ব
পুরুষত্ব বা নরত্ব (ছেলেস্বভাব, পুরুষালি ভাব অথবা পৌরুষ নামেও পরিচিত) হল কতগুলো বৈশিষ্ট্য, চরিত্র ও প্রবণতার সমষ্টি যা ছেলে বা পুরুষের মধ্যে প্রকাশিত হয়। পুরুষত্ব সামাজিকভাবে প্রস্ফুটিত হয়, কিন্তু সামাজিক ও জীববৈজ্ঞানিক প্রভাবক দ্বারা গঠিত হয়, যদিও এটি জীববিজ্ঞানগত পুরুষ লিঙ্গ হতে আলাদা। নারী ও পুরুষ উভয়ের মধ্যেই পুরুষালি লক্ষণ ও আচরণ দেখা যেতে পারে। যাদের মধ্যে পুরুষালি ও মেয়েলি উভয় চরিত্রের প্রভাব দেখা যায় তাদের এন্ড্রোজিনাস বলা হয়। নারীবাদী দার্শনিকগণ মনে করেন লিঙ্গের অস্পষ্টতা লৈঙ্গিক পার্থক্যকে জটিল করে তুলতে পারে। সাহস, স্বাধীনচেতা হওয়া, দৃঢ়তা প্রভৃতি পুরুষত্বের গুণ। এসকল গুণ স্থান ও পরিবেশভেদে ভিন্ন হতে পারে এবং সামাজিক ও সাংস্কৃতিক বিষয় দ্বারা প্রভাবিত হয়ে থাকে। পুরুষত্ব ও ক্ষমতাকে বেশ গুরুত্ব দিয়ে, দায় ও পরিণতি উপেক্ষা করা হলে তাকে ম্যাকিস্মো ( machismo) বলা হয়।